
VENDIM
Nr. 58, datë 7.2.2024
[bookmark: _Hlk154063373]
PËR NGARKIMIN E FONDIT SHQIPTAR TË ZHVILLIMIT, SI AUTORITET KONTRAKTOR, PËR REALIZIMIN E PROJEKTIT TË SHTESËS SË GODINËS “POLI I DREJTËSISË”, NË FUNKSION TË SHKOLLËS SË MAGJISTRATURËS

[bookmark: _GoBack]Në mbështetje të nenit 100 të Kushtetutës dhe të pikës 2, të nenit 53, të ligjit nr. 162/2020, “Për prokurimin publik”, me propozimin e ministrit të Drejtësisë, Këshilli i Ministrave

VENDOSI:

[bookmark: _Hlk148969848][bookmark: _Hlk149578792][bookmark: _Hlk154062939]1. Caktimin e Fondit Shqiptar të Zhvillimit, si autoritet kontraktor dhe njësi zbatuese, për kryerjen e procedurave të prokurimit publik për realizimin e projektit të shtesës së godinës “Poli i Drejtësië”, në funksion të Shkollës së Magjistraturës.
2. Fondi Shqiptar i Zhvillimit, si autoritet kontraktor dhe njësi zbatuese, sipas pikës 1, ngarkohet të kryejë:
[bookmark: _Hlk154062980][bookmark: _Hlk154063271][bookmark: _Hlk149577621]a) të gjitha procedurat, sipas legjislacionit në fuqi, për prokurimin publik, duke lidhur edhe kontratën përkatëse, si dhe të ndjekë zbatimin e saj dhe të projektit përkatës;
b) paraqitjen, në emër dhe për llogari të Shkollës së Magjistraturës, të kërkesave për miratimin e lejeve të zhvillimit dhe të ndërtimit pranë autoritetit të zhvillimit të territorit, si dhe ndjekjen e të gjitha veprimeve e procedurave të nevojshme për këtë qëllim, sipas legjislacionit në fuqi për planifikimin dhe zhvillimin e territorit. Këtu përfshihet edhe marrja e miratimeve paraprake apo vijuese nga autoritetet përgjegjëse, sipas legjislacionit në fuqi.
[bookmark: _Hlk154063003]3. Fondi Shqiptar i Zhvillimit i paraqet Ministrisë së Financave kërkesën për të hartuar dhe për të ndërmarrë nismën për alokimin e fondeve të nevojshme për zbatimin e projektit pranë tij.
4. Ngarkohen Ministria e Drejtësisë, Ministria e Financave dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

